Slovenci odbacili zakon o gay brakovima i usvajanju djece

Protiv zakona koji bi gay parovima omogućio brak i usvajanje djece glasovalo je 63 posto birača, a za 37 posto, pokazuju rezultati nakon prebrojanih 96 posto listića

<p>Slovenci su na referendumu u nedjelju <b>odbacili zakon koji istospolnim parovima omogućuje sklapanje braka i usvajanje djece</b>, pokazuju privremeni rezultati državnog izbornog povjerenstva.</p><p><b>Protiv</b> zakona glasovalo je 359.528 ili <b>63 posto birača,</b> a <b>za </b>210.967 ili <b>37 posto,</b> pokazuju rezultati nakon prebrojanih 96 posto listića.</p><p>To znači da zakon koji je parlament usvojio proljetos neće stupiti na snagu, jer se protiv njega na referendumu izjasnila većina i više od petine svih upisanih birača.</p><p>Osim toga parlament i vlada se o sličnom zakonskom rješenju ne mogu izjašnjavati idućih godinu dana.</p><p>Slovenci su na referendumu sličan zakonski prijedlog već odbili prije tri godine.</p>